Tông-o̍h Ma̋i-ná-suh

***Tông-o̍h ma̋i-ná-suh*** (Hôa-gí: , Tóngxúe Màinàsī), sī Tâi-oân tiān-iáⁿ tō-ián N̂g Sìn-giâu (黃信堯)--ê tē 2 chhut kio̍k-chêng tn̂g-phìⁿ, tī 2020 nî thui-chhut. Kio̍k-chêng kóng-tio̍h 4 ūi tiong-liân lâm-chú--ê chhú-kéng.

## Chú-iàu Kak-sek
* Tián-hong (Tiān-hong, Tēⁿ Jîn-sek ián): Su-gia̍p put-jû-ì--ê pó-hiám gia̍p-bū-goân.
* Pì-kiat (Lâu Koàn-thêng ián): Chò kô͘ chóa-chhù--ê, kóng-ōe tû-liáu bīn-tùi kúi-hûn tiō ē tōa-chi̍h.
* Koàn-thâu (Lîm Iok-tì ián): Chò tiāu-chha hō͘-kháu--ê. tùi i chò ha̍k-seng hit-sî só͘ ì-ài--ê Ma̋i-ná-suh chin kah-ì.
* Thiam--á (Si Bêng-suè ián): Goân-pún sī tiān-iáⁿ tō-ián, āu-lâi in-ūi Ko Úi-oân--ê kiàn-siāu-tāi, chiah tâu-ji̍p ki̍p-úi--ê suán-kí.
* A-goa̍t: Pì-kiat--ê siòng-chhin tùi-siōng.
* Ma̋i-ná-suh: Koàn-thâu--ê bāng-tiong chêng-jîn, m̄-koh āu-lâi chiông-sū sèng-sán-gia̍p.

## Kio̍k-chêng
Kò͘-sū ê khai-sí, ài tùi 4 ūi, chū ko-tiong tō se̍k-sāi ê tiong-liân chapo͘  lâi kóng khí.

Tiān-hong(Tēⁿ-Jîn-se̍k só͘ ián ê), Thiam-ê(Si-Bêng-sùi só͘ ián ê), Koàn-thâu(Na-to̍k só͘ ián ê), Pì-kiat(Lâu-Koàn-têng só͘ ián ê) 4 ê lâng sī chū in ko-tiong sî tō tàu-tīn kàu taⁿ 20 gōa nî ê hó-pêng-iú. Pêng-siông nā bô-tāi-chì, tō ē sio-chio khì tī in khah-chá ha̍k-hāu hù-kīn ê âng-tê tiàm phah-pâi, liān-phàⁿ-ōe. Thiam-ê chóng-sī ē thê-chhut chi̍t tiuⁿ chha chi̍t hō tō tio̍h 1000 bān ê hoat-phiò, tián hō͘ ta̍k-ke khòaⁿ, kóng ā-chò i hām sêng-kong tō án-ne chha chi̍t pō͘ niâ, i chiù-chōa beh chò chi̍t ê sè-kài chhut-miâ ê tōa tō-ián. Koàn-thâu sī 4 ê lâng lāi-té seng-oa̍h kòe liáu siōng kan-khó͘ ê, i ê phôe-pau lāi-té, pêng-an-hû-á éng-oán pí chîⁿ-phiò khah-chē. Kúi-a-tang chêng, i bat tī chhiùⁿ kha-lá ê só͘-chai se̍k-sāi chi̍t-ê pôe-chiú cha-bó͘, bóe-á ūi-tio̍h tui-kiû lâng, khì pān gîn-hâng khah-phìⁿ, lù-khah kā choân-pō͘ ê chîⁿ lóng khai tī hit-ê cha-bó͘ téng, kiat-kó sī lâng bô phāⁿ tio̍h, soah khiàm chi̍t tui chîⁿ. Tiān-hong sī chò pó-hiám ê gia̍p-bū, chò kah i khah-chá ê tông-o̍h, kong-si ê tong-sū, chóng piàn i ê chú-koán, i iáu-koh bô chìn-pō͘, lâu leh hiah tah khang-pō͘. In-ūi i chi̍t-ē lâng gâu chò tāi-chì m̄-koh bē-hiáu chò lâng, tiāⁿ-tiāⁿ sī lia̍h bô siā-hōe mê-kak. Kong-ōe ē tōa-chi̍h ê pì-kiat āu-lâi chiap in tau ê kô͘-chóa-tiàm, koh kiam chiàu-kò͘ chhù-lāi ū-hòe, kui-kang tó tī bîn-chhn̂g ê a-má. In-ūi chit khóaⁿ khang-khòe hō͘ i tiāⁿ-tiāⁿ ū ki-hōe tú-tio̍h óng-seng ê bông-hûn, tian-tò hām in kong-ōe ê sî, pì-kiat bē kā-chi̍h, chin lián-tńg.

Ū chi̍t hôe, koàn-thâu tī saⁿ-un-loán thun io̍h chū-sat bô sêng, thiam-ê kap tiān-hong khí tī hiān-tiûⁿ chiah chai-iáⁿ koàn-thâu i tī beh sí chìn-chêng, koh kiò nn̄g pái tek-pia̍t ho̍k-bū, piàn chò nn̄g ê ài pang i la̍p-chîⁿ. Sò͘-bo̍k siuⁿ tōa, tiān-hong siūⁿ kóng khà tiān-ōe kiò pì-kiat lâi tàu chhut-chîⁿ, soah tú-hó pì-kiat leh hām lâng siòng-chhin. Tùi-hong sī chi̍t ê tiong-liân sí-ang ê cha-bó͘, hō-chò a-goa̍t(ông-chhái-hôa só͘ ián), i chhōa i ê cha-bó͘ kiáⁿ chò-hóe lâi hām pì-kiat kìⁿ-bīn. Thâu-chi̍t-pái kìⁿ-bīn, 2 ê lâng tō sim liân sim, m̄-bián ke kóng tō lóng chai-iáⁿ tùi-hong leh siūⁿ siáⁿ. Koh-lâi chū-jiân 2 lâng tō tàu-tīn, a-goa̍t poaⁿ lâi hām pì-kiat tâng-chê tòa, tû-liáu hū-chek chē kūi-tai chiap tiān-ōe, hoat-lo̍h tèng-toaⁿ í-gōa, iā tàu kò͘ pì-kiat in a-má.

Thiam-ê sī phah kóng-kò ê tō-ián. Ū-sî ē chhōe koàn-thâu lâi ián lâm-chú-kak, hō͘ i bong-thàn. It-sim siūⁿ-beh chò tōa tō-ián ê i, liân hām-bîn, chò bîn-bāng lóng leh phah-hì. Sî-siông kah in bó͘, A-ki(Chu-Chí-êng só͘ ián), hèⁿ-kiaⁿ kah khùn bē khì. Tō-sǹg án-ne, A-ki iû-goân pôe tī in ang ê seng-khu piⁿ, choân sim lâi kah chiàu-kò͘. Āu-lâi, Koàn-thâu chhōe tio̍h chi̍t hūn tī hō͘-chèng só͘ ê khang-khòe, chú-iàu ài khì ū bat sóa kòe hō͘-kháu ê lâng in tau tiau-cha, hip-siòng. Khang-khòe ê kòe-têng, i bat tú-kòe chin-chē bô kâng-khoán ê lâng, ū ê chhiūⁿ chi̍t ūi cha-po͘ chng chò cha-bó͘, iōng phâng-pò͘ lîm-sî tà chi̍t ūi tī chhân piⁿ, chiūⁿ án-ne tòa; koh ū chhiūⁿ chi̍t ê cha-po͘, in-ūi châi-sán būn-tê ê úi-khut kap put-boán, tō kui kang chē tī pâng-keng lâi, siá sim-keng, siá kah kui piah keng móa-móa.

## Ián-goân

## Im-ga̍k
Chú-tê-khek: "Lāu-tiān Ê Chhà-thâu", tiān-iáⁿ ê pán-pún sī iû sì ūi chū-kak ián-chhiùⁿ, goân-khek sī Lô-chúi-khe Kong-siā ê chok-phín

Phìⁿ-bóe-khek: "Khá-thong Chhiú-chhèng", iû Lô-chúi-khe Kong-siā só͘ ián-chhiùⁿ

## Tit-chióng
* Tē 57 kài Kim-má-chióng
** Koan-chiòng piò-soán chòe-ka iáⁿ-phìⁿ
** Chòe-ka Lâm-phòe-kak: Lîm Iok-tì
** Chòe-ka bí-su̍t siat-kè: Tiō Su-hô (趙思豪)
* Tē 12 kài Chheng-liân tiān-iáⁿ chhiú-chheh nî-tō͘ Sēng-tián:
** Nî-tō͘ Hôa-gí cha̍p-ka (十佳) tiān-iáⁿ

## Chù-kái

## Gōa-pō͘  liân-kiat
* 
* 
* 
*